ভয়ংকৰ! বেলুনত ভৰোৱা গেছ চিলিণ্ডাৰ বিস্ফোৰণ হৈ মৃ্ত্যু এজনৰ

বঙাইগাঁৱৰ বীৰঝৰা চাহ-বাগিছাৰ কৰম পূজাত অঘটন!

বেলুনত ভৰোৱা গেছ চিলিণ্ডাৰ বিস্ফোৰণ হৈ যুৱকৰ কৰুণ মৃত্যু, লগতে আহত হয় আন তিনিজন লোক। মৃত যুৱকগৰাকী ২১ বছৰীয়া বীৰবল ৰায়, বীৰবলৰ ঘৰ পুৰণি বঙাইগাঁৱত। ঘটনা সংঘটিত হোৱাৰ পিছতেই যুৱকজনক চিকিৎসালয়ত ভৰ্তি কৰোৱা হয় যদিও চিকিৎসকে মৃত বুলি ঘোষণা কৰে।

কৰম পূজাৰ অনুষ্ঠান চলি থকাৰ সময়তেই বেলুনত ভৰোৱা গেছৰ চিলিণ্ডাৰৰ বিস্ফোৰণ ঘটে, পূজাস্থলীত সেই সময়ত চলি আছিল সাংস্কৃতিক সন্ধিয়াৰ কাৰ্যসূচী। সাংস্কৃতিক মঞ্চৰ পৰা কিছু আঁতৰত হয় বিস্ফোৰণ, সাংস্কৃতিক সন্ধিয়াত উপস্থিত আছিল কেইবা শতাধিক দৰ্শক।

বৰ্তমান ঘটনাটোৱে বঙাইগাঁৱত শোকৰ ছাঁ পেলাইছে।